**ISABELOMALI SABABULUNGI ABAHLAKANIPHILEKO**

Ukwenza isabelomali likghono lepilo yoke elenzeka ngokuzijayeza. Ngencwajaneni le uzokufunda ngokuqakatheka kokuba nesabelomali, isabelomali senziwa njani, lokho ekufanele ukwenzwe nangabe usebenzisa imali ukudlula umrholo kanye nokufunda iiluleko ezimbalwa ngokubambelela kusabelomali.

Ukwenza isabelomali kungakusiza ngokuphila ngokwamandlakho bekukusize ngokusebenzisa khudlwana imalakho.

Ngaphambi kobana uthome, kuqakathekile ukwazi bona amathemu alandelako atjho ukuthini:

|  |
| --- |
| **IINHLATHULULO** |
| **Isabelomali** | Isabelomali lirhelo lengeniso lakho (inani olirholako/imali engena nge-akhawundini yakho yebhanga) kanye neendleko zakho (inani olisebenzisako/imali ephuma nge- akhawundini yakho yebhanga). Sisiza ngokulawula imalakho, isibonelo, ngokutjengisa lapho ongayibulunga khulu khona namkha ongayisebenzisa khona kancani.  |
| **Iindleko ezitjhugulukako** | Iindleko ezitjhuguluka qobe ngenyanga, ezaziwa nangokuthi ziindleko *ezitjhugutjhugulukako.* Ukwenza isibonelo, igezi, i- airtime, iinthuthi, njll. |
| **Iindleko ezingatjhugulukiko** | Iindleko ezihlala zinjalo qobe ngenyanga nezingatjhugulukiko. Ukwenza isibonelo, irente yakho yaqobe ngenyanga namkha imbadalo yebhondi. Ayitjhuguluki isikhathi esithileko.  |
| **Ingeniso** | Ingeniso lakho. Ukwenza isibonelo, umrholwakho, isibonelelo, isondlo, imbadalo yokusebenza ngokweqileko, njll. |
| **Iindleko** | Imali oyisebenzisako kikho koke ekufanele ukubhadele, njengebhili. Lokhu kufaka hlangana nemali oyisebenzisela izipho zelanga lamabeletho. |
| **Itlhayelo** | Nawusebenzisa imali khulu kunalokho okutholako uzokuba netlhayelo (ibhalansi enegethivu). |
| **Isalela** | Imali osele ngayo ngemva kokubhadela woke ama- akhawundi namabhili wakho (ibhalansi ephosethivu). |
| **Iindingo** | Izinto ongekhe wakghona ukuphila ngaphandle kwazo. Ukwenza isibonelo, ukudla, amanzi, ubuphephelo, njll. |
| **Iimfuneko** | Izinto okwaziko ukuphila ngaphandle kwazo. Ukwenza isibonelo, izambatho zamabizo, ama- smartphones, i- DSTV, ama- take-away, njll. |

**Okumumethweko**

1. Siyini isabelomali?

2. Kubayini ukwenza isabelomali kuqakatheke kangaka?

3. Ngithoma njani?

4. Ngibambelela njani kusabelomali sami?

5. Ngizilandelela njani iindleko zami?

6. Ukwenza isabelomali

7. Thoma ngokusebenzisa amathempuleyiti lawa wokwenza isabelomali

8. Iiluleko zokwenza isabelomali

9. Iiluleko ezihlakaniphileko zemali

Imininingwana yokuthintana eqakathekileko

**1. Siyini isabelomali?**

Isabelomali lirhelo lengeniso neendleko zakho elisebenza njengehlelo lapho imalakho oyisebenzele budisi ezokuya khona qobe ngenyanga. Sizokutjengisa kuhle bona imalakho oyirholako neendleko yimalini begodu sizokusiza nokobana uzwisise indlela osebenzisa ngayo imali.

Ukwenza isabelomali ngekwawoke umuntu orhola ingeniso. Akukafaneli urhole imali enengi kobana uthome ukwenza isabelomali. Thoma kwaphela ngengeniso olitholako, nanyana kungasilo ingeniso lanjalo njalo. Ukwenza isabelomali kukunikela amandla wokuthatha iinqunto ezingcono ngemali begodu ngokuthatha iinqunto ezingcono ngemali ungakwazi ukuphila ipilo engcono. Ukwenza isabelomali kuzokutjengisa iindlela ezingcono zokuphatha imalakho.

**2. Kubayini ukwenza isabelomali kuqakatheke kangaka?**

Isabelomali sikufundisa ukuziphatha kwezeemali okuligadango lokuthoma lokwenza umnono.

AmaSewula Afrika ahlangana nabasebenzi abasebenza kabudisi pheze ama-iri ama- 43 basebemsebenzini qobe ngeveke. Nangabe uzokusebenzisa isikhathi esinengi uthola ingeniso, kutlhogeka bona wenze isiqiniseko sokobana imalakho iya ezintweni eziqakathekileko kuwe.

Yenza isabelomali sibe yinto yokuthoma msinyazana nawuthoma ukurhola. Thoma ngokulandelela ukusebenzisa kwakho imali njengombana uhlela ihlelo lakho lezeemali.

Cabanga ngesabelomali ngendlela le:

* Lihlelo elinikela iRanda ngayinye oyirholako umnqopho.
* Uyakwazi lapho imalakho iya khona ngaphambi kobana inyanga ithome, okukuvumela ukubulunga ngcono nokusebenzisa imali kwaphela kilokho okutlhogako.
* Sizokusiza uhlale utjhejile begodu usebenzele neminqopho yakho yesikhathi esifitjhani, esiphakathi neside.

Ezinye iinzathu zokwenza isabelomali:

**Iindingo**

Izinto ongeze wakghona

 ukuphila ngaphandle kwazo. Ukwenza isibonelo, ukudla, amanzi, ubuphephelo, izambatho, njll.

**Okufunwako**

Izinto ongakghona ukuphila ngaphandle kwazo. Ukwenza isibonelo, izambatho zamabizo, ama- smart phones, i-DSTV, ama- take-away, njll.

**Needs**

Things you cannot live without. For example food, water, shelter, clothes, etc.

**Wants**

Things you can live without. For example branded clothing, smart phones, DSTV, take-aways, etc.

* tlhadluleka ngendlela osebenzisa ngayo imalakho
* lisa ukulwa mayelana nemali nomlinganakho/nomndenakho
* qeda umzombe womrholo ukuya komunye umrholo
* hlukanisa iindingo ezintweni ozifunako
* sebenzisa kwaphela imali onayo
* phuma eenkolodweni
* bulungela/lungisela ubujamo oburhabekileko

**3. Ngithoma njani?**

* **IGADANGO 1**: Yenza irhelo lalo loke ingeniso lakho
* **IGADANGO 2**: Yenza irhelo lazo zoke iindleko zakho (beka woke amarasidi ngebhoksini bese ukhomba bona ngiziphi zeendleko zakho okuzizinto ezifunwako begodu ngiziphi eziziindingo)
* **IGADANGO 3**: Hlanganisa loke ingeniso lakho
* **IGADANGO 4**: Hlanganisa zoke iindleko zakho
* **IGADANGO 5**: Khipha zoke iindleko engenisweni lakho

**Yelela**: Nangabe inani elipheleleko leendleko zakho lidlula ingeniso lakho kufanele wenze amatjhuguluko. Lokhu kutjho ukuthi usebenzisa imali kunangandlela orhola ngayo. Qala lapho ongaphungula khona iindleko (thoma ngezinto “ozifunako”) kobana ingeniso lakho libe linengi kuneendleko.

**Yelela**: Nangabe inani elipheleleko leendleko lincani kunengeniso, usesenazo iinqunto ongazithatha. Uzoyibulunga namkha uzoyisisa njani imali eseleko leyo?

**4. Ngibambelela njani kusabelomali sami?**

* **IGADANGO 1**: Ungasebenzisi khulu imali kunangendlela ohlele ngayo ukuyisebenzisa
* **IGADANGO 2**: Landelela iindleko zakho
* **IGADANGO 3**: Vuselela isabelomali sakho qobe ngenyanga (ukusebenzisa imali okungakahlelwa nokuhleliweko)
* **IGADANGO 4**: Rhemisa iindleko ngeengaba begodu ingasi ngendawo othenge kiyo (ukwenza isibonelo, rhemisa “Igrozari”, ingasi kwaphela ukuthi “ABC Supermarket”)
* **IGADANGO 5**: Bhadela ibhili ngesikhathi
* **IGADANGO 6**: Madanisa isabelomali sakho neendleko zakho ezingakahlelwa qobe ngeveke
* **IGADANGO 7**: Lungisa Isabelomali lapho ekutlhogeka khona

**5. Ngizilandelela njani iindleko zami?**

Ispreditjhidi sokulandelela sizokunikela isirhunyezo sokusebenzisa koke kwakho imali kodwana sizokusiza nokukhomba iindawo osebenzisa khulu kizo imali.

Khupha amarasidakho ngebhoksini ekupheleni kwenye nenye iveke kobana uwahlele ngeengaba nje ngegrozari, iindleko zekoloyi, ukuzithabisa, njll.

Tlola iingaba lezi espreditjhidini bunjesi:

|  |
| --- |
| **ISPREDITJHITHI SOKULANDELELA SAQOBE NGENYANGA** |
| Isigaba | Iveke 1 | Iveke 2 | Iveke 3 | Iveke 4 | Iveke 5 | **Inani elipheleleko lesigaba** |
| Igrozari |  |  |  |  |  | R |
| Indlu |  |  |  |  |  | R |
| Iinthuthi |  |  |  |  |  | R |
| Kokuzitlhogomela |  |  |  |  |  | R |
| Ukuzithabisa |  |  |  |  |  | R |
| Iimbadalo zebhanga |  |  |  |  |  | R |
| Okhunye |  |  |  |  |  | R |
| **Inani elipheleleko laqobe ngenyanga** | R | R | R | R | R | **R** |

Ngokulandelela ingeniso neendleko zakho uthola ukuzwisisa ngobujamo bakho bezeemali. Kwanjesi ungathatha iinqunto ezinelwazi lokobana ungawenza kuphi amatjhuguluko akuvulela indlela eya ekuvikelekeni ngokweemali.

**6. Ukwenza isabelomali**

UVicki usebenza njengekhetjhiya begodu urhola ama- R3 360 ngenyanga. Ungumbelethi oyedwana begodu uhlala ngekamureni nendodakazakhe yeminyaka emi- 3 uLebo. Uhlanganyela iindleko zegezi nabantu ahlala nabo begodu uzithengela ukudla kwakhe.

Lesi sisabelomali sakaVicki:

|  |
| --- |
| **INGENISO** |
| Ingeniso | R3 360 |
|  |
| **IINDLEKO: Iindleko ezingatjhugulukiko** |
| Irente |  R 650 |
| Imali kamma |  R 200 |
| Imali yekulisa |  R 400 |
| Iinthuthi (ukuya nokubuya emsebenzini) |  R 900 |
| **Inani elipheleleko leendleko ezingatjhugulukiko** |  **R2 150** |
|  |
| **IINDLEKO: Iindleko ezitjhugulukako** |
| Izambatho |  R 140 |
| Ifenitjhara |  R 110 |
| Isikolodo |  R 80 |
| Igrozari |  R 500 |
| Igezi |  R 120 |
| Umtato |  R 100 |
| Izinto zokuhlamba/zokwezesa |  R 70 |
| Ama- take-away, njll. |  R 110 |
| **Inani elipheleleko leendleko ezitjhugulukako** |  **R1 230** |
|  |  |
| **Inani elipheleleko lengeniso** |  **R3 360** |
| **Kupha inani elipheleleko leendleko (R2 150+R1 230)** |  **(R3 380)** |
| **Itlhayelomali/Itlhayelo** | * **R 20**
 |

Njengombana ubona, uVicky unetlhayelomali/itlhayelo lama- R20. Angenzani bona asebenzise kancani imali? Angasebenzisa kancani imali ezintweni “azifunako”, njengama- take away, ukubhalansisa isabelomali sakhe namkha afike kusalela. Elinye nelinye inani lesalela analo, angalisebenzisela ukulibulunga namkha ukubhadela msinyana iinkolodo zakhe.

**7. Thoma ukusebenzisa amathempuleyiti lawa wesabelomali**

Thoma ngokuzalisa ingeniso neendleko zakho zaqobe ngenyanga ngemathempuletini alandelako wesabelomali, njengekaVicki ngehla. Tlola inyanga nonyaka (isib. Khukhulamungu 2021) ngaphezulu kobana ukwazi ukubona bona ngeyayiphi inyanga ithempuleti.

Ungasebenzisa nenowtibhugu namkha incwadi ukutlola phasi isabelomali sakho, kodwana njengombana incwajana le kufanele ibe kuwe, sifake amathempuleti lawa alisizo.

**Khumbula**: Inani lesabelomali ngilelo *ohlele ukulisebenzisa*, inani lamambala ngilelo *olisebenzise kwamambala.* Hlela ukuba nesalela enye nenye inyanga ongayisebenzisela ukuyibulunga.

***Isabelomali sami saqobe ngenyanga: Inyanga \_\_\_\_\_\_\_\_\_\_\_\_\_\_\_\_\_\_***

|  |  |  |
| --- | --- | --- |
|  **Ihlathululo** | **Inani lesabelomali** | **Inani lamambala** |
|  **INGENISO** |
|  |  |  |
|  |  |  |
| **Inani elipheleleko** |  |  |
| **IINDLEKO: Iindleko ezingatjhugulukiko** |
|  |  |  |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
|  **IINDLEKO: Iindleko ezitjhugulukako** |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
| **Inani elipheleleko lengeniso** |  |  |
| **Khupha inani elipheleleko leendleko** |  |  |
| **Isalela/itlhayelo** |  |  |

***Isabelomali sami saqobe ngenyanga: Inyanga \_\_\_\_\_\_\_\_\_\_\_\_\_\_\_\_\_\_***

|  |  |  |
| --- | --- | --- |
|  **Ihlathululo** | **Inani lesabelomali** | **Inani lamambala** |
|  **INGENISO** |
|  |  |  |
|  |  |  |
| **Inani elipheleleko** |  |  |
| **IINDLEKO: Iindleko ezingatjhugulukiko** |
|  |  |  |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
|  **IINDLEKO: Iindleko ezitjhugulukako** |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
| **Inani elipheleleko lengeniso** |  |  |
| **Khupha inani elipheleleko leendleko** |  |  |
| **Isalela/itlhayelo** |  |  |

***Isabelomali sami saqobe ngenyanga: Inyanga \_\_\_\_\_\_\_\_\_\_\_\_\_\_\_\_\_\_***

|  |  |  |
| --- | --- | --- |
|  **Ihlathululo** | **Inani lesabelomali** | **Inani lamambala** |
|  **INGENISO** |
|  |  |  |
|  |  |  |
| **Inani elipheleleko** |  |  |
| **IINDLEKO: Iindleko ezingatjhugulukiko** |
|  |  |  |
|  |  |  |
|  |  |  |
|  |  |  |
|  |  |  |
| **Inani elipheleleko lengeniso** |  |  |
|  **IINDLEKO: Iindleko ezitjhugulukako** |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
| **Inani elipheleleko lengeniso** |  |  |
| **Khupha inani elipheleleko leendleko** |  |  |
| **Isalela/itlhayelo** |  |  |

***Isabelomali sami saqobe ngenyanga: Inyanga \_\_\_\_\_\_\_\_\_\_\_\_\_\_\_\_\_\_***

|  |  |  |
| --- | --- | --- |
|  **Ihlathululo** | **Inani lesabelomali** | **Inani lamambala** |
|  **INGENISO** |
|  |  |  |
|  |  |  |
| **Inani elipheleleko** |  |  |
| **IINDLEKO: Iindleko ezingatjhugulukiko** |
|  |  |  |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
|  **IINDLEKO: Iindleko ezitjhugulukako** |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
| **Inani elipheleleko lengeniso** |  |  |
| **Khupha inani elipheleleko leendleko** |  |  |
| **Isalela/itlhayelo** |  |  |

***Isabelomali sami saqobe ngenyanga: Inyanga \_\_\_\_\_\_\_\_\_\_\_\_\_\_\_\_\_\_***

|  |  |  |
| --- | --- | --- |
|  **Ihlathululo** | **Inani lesabelomali** | **Inani lamambala** |
|  **INGENISO** |
|  |  |  |
|  |  |  |
| **Inani elipheleleko** |  |  |
| **IINDLEKO: Iiindleko ezingatjhugulukiko** |
|  |  |  |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
|  **IINDLEKO: Iindleko ezingatjhugulukiko** |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
| **Inani elipheleleko lengeniso** |  |  |
| **Khupha inani elipheleleko leendleko** |  |  |
| **Isalela/itlhayelo** |  |  |

***Isabelomali sami saqobe ngenyanga: Inyanga \_\_\_\_\_\_\_\_\_\_\_\_\_\_\_\_\_\_***

|  |  |  |
| --- | --- | --- |
|  **Ihlathululo** | **Inani lesabelomali** | **Inani lamambala** |
|  **INGENISO** |
|  |  |  |
|  |  |  |
| **Inani elipheleleko** |  |  |
| **IINDLEKO: Iindleko ezingatjhugulukiko** |
|  |  |  |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
|  **IINDLEKO: Iindleko ezitjhugulukako** |
|  |  |  |
|  |  |  |
|  |  |  |
|  |  |  |
| **Inani elipheleleko** |  |  |
| **Inani elipheleleko lengeniso** |  |  |
| **Khupha iindleko** |  |  |
| **Isalela/itlhayelo** |  |  |

**8. Iiluleko zokwenza isabelomali lula**

|  |  |
| --- | --- |
| **Hlela iminqopho yemali**  | Ukuzwisisa bona kubayini ufuna ukulawula imalakho kwenza kube lula ukubulunga, ukuphila ngokwamandlakho nokusebenzela ukuzuza iminqopho le. Ukuhlela iminqopho kwanjesi kwenza kube lula ukuthatha iinqunto ezihle ngemali ngokukhamba kwesikhathi. |
| **Bhadela okutlhogako ntanzi**  | Ukuphatha kuhle imali kusime ekuhlukaniseni lokho okutlhogako kilokho okufunako. Ukucaciseleka ngomehluko kuzokuqunta bona ingabe uyayifikelela iminqopho yakho namkha awa.  |
| **Thembeka kuwe**  | Ukwakha isithombe samambala sobujamo bakho bezeemali caca bewuthembeke ngeendleko neenkolodo zakho.  |
| **Tjheja iinkolodo ezingatlhogekiko** | Isikolodo senza lula ukusebenzisa imali onganayo. Nangabe uzimisele ngokwakha umnono nokuvikeleka ngokwezeemali, bhadela isikolodo sakho sagadesi begodu ubalekele nokuthatha ezinye iinkolodo ezingatlhogekiko. |
| **Landelela ukusebenzisa kwakho imali** | Ukulandelela lapho osebenzisela khona imalakho kuzokusiza ngokukhomba lapho ongaphungula khona iindleko zakho bewubulunge khulu. Kuqakathekile ukulandelela ukusebenzisa kwakho imali kwangamalanga, kwaqobe ngeveke naqobe ngenyanga. Kulula ukukhumbula namkha ukubona bona usebenzisa malini kurente namkha embadelwenakho yebhondi, kodwana kwezinye iindleko beka amarasidakho. Lokhu kwenze nangesitatimende sakho sebhanga nesesikolodo. Khumbula ukufaka iimbadalo zokuthengiselana zamakarada webhanga, iimbadalo zebhanga kanye nemalinzalo ebhadeliswa ekuthengeni kwekarada lesikolodo njengengcenye yeendleko zakho. |
| **Isabelomali sokubulunga** | Isabelomali sizokusiza ngokuhlela indlela engcono yokusebenzisa imalakho. Nokho, kutlhogeka bona uhlele iindlela zokubulunga kobana ubalekele igandelelo lokuthatha isikolodo esitja nawuqalene neendleko zobujamo oburhabekileko. Rhemisa inani ofuna ukulibulunga ngaphasi kweendleko ezingatjhugulukiko.  |
| **Tjheja ukuvuza kwemali** | Ukuthenga kungahlelwa, iimbadalo zobulunga bejimu ongabusebenzisiko kanye nokuthenga okungatlhogekiko zoke ziimbonelo zokuvuza kwemali.  |
| **Bandakanya umndenakho** | Ukwenza isabelomali njengomndeni kwenza kube lula kuye woke umuntu ukuzwisisa bona kubayini umndeni kutlhogeka bona uzidele kancani bona uzuze iminqopho yawo eqakathekileko.  |
| **Vuselela isabelomali sakho** | Tshwaya iimbadalo ezenzeka kusabelomali sakho kobana wazi bona woke amabhilakho abhadelwe. Yenza isiqiniseko sokobana ubhadela amabhilakho ngaphambi namkha ngesikhathi kobana ubalekele ihlawulo engatlhogekiko yokubhadela ngemva kwesikhathi kanye/namkha ezinye iindleko zemalinzalo. Iimbadalo ezenziwa ngemva kwesikhathi ziphazamisa namaphuzwakho wokunikelwa isikolodo.  |
| **Sebenzisa iinhlathululo ezinembako** | Rhemisa iinkolodo zakho ngalokho ezingikho kunangeengaba. Lokhu kukuvumela ukubona bona usebenzisa malini eengabeni ezithileko. Ukwenza isibonelo, esikhundleni sokurhemisa ukuthi “ABC Supermarket R1 000”, kungcono uthi “Igrozari R1 000”. |
| **Yenza isabelomali qobe ngenyanga** | Zalisa ikholomu yesabelomali sakho ekuthomeni kwenyanga nenyanga kobana uthole irekhodi lengeniso neendleko zakho. Lokhu kukusiza ngokuthoma ngokucabangela isikhathi eside. Nangabe begade uneendleko eziphezulu ngenyanga ephelileko,ungabona bona uyilungisa njani enyangeni etja. |
| **Hlela ezinye iindleko** | Bekela ngeqadi imali oyibulungako ngaphambi kwesikhathi yeendleko ezingenzeki qobe nganyanga, ukwenza isibonelo, ikhambo lesikolo labentwabakho, isipho selanga lamabeletho lakababakho namkha isambatho somtjhado womnganakho.  |

**9. Iiluleko ezihlakaniphileko zemali**

* Yelela iinkimu nomgunyathi wokurega msinyana.
* Yelela ubungozi besikolodo.
* Bulungela izinto ozifunako bese usebenzisa ikhetjhi nawukghonako.
* Hlela umhlalaphasakho ukusuka ngelanga othoma ngalo ukusebenza.
* Hlala unelwazi ngeendingo zakho zemali ezitjhugulukako.
* Qalana nabanikeli bezenzelwa zezeemali abagunyaziweko kwaphela.
* Qala qala imikhiqizo yezeemali efanele iindingo nesabelomali sakho.
* Tjhorensa iimpahla zakho.

**Thoma ukwenza isabelomali namhlanje!**

**Landelela lokho okusebenzisela imali ngokubeka amarasidi neenlibhu zakho la.**

**Imininingwana yokuthintana eqakathekileko**

**IsiPhathimandla esitjheje ukuziPhatha komKhakha wezeeMali (Financial Sector Conduct Authority (FSCA))**

Ukuhlola bona umnikeli wezenzelwa zezeemali namkha umeluleki ngezeemali **ugunyaziwe** ukukuthengisela **imikhiqizo nezenzelwa zezeemali**, nokobana ngimiphi **imikhiqizo** abangakuthengisela yona, thintana ne- FSCA.

|  |  |
| --- | --- |
| **Inomboro yesentha yemiTato** |  0800 20 3722 (FSCA) |
| **Iswitjhbhodi ye-FSCA**  |  012 428 8000 |
| **Inomboro yefeksi** |  012 346 6941 |
| **I-imeyila**  |  info@fsca.co.za |
| **Isiphande sendawo** |  Riverwalk Office Park, Block B, 41 Matroosberg Road, Ashlea Gardens, Pretoria, South Africa 0081 |
| **Isiphande seposi** |  P.O. Box 35655, Menlo Park, Pretoria 0102 |
| **Iwebhusayidi** |  [www.fsca.co.za](http://www.fsca.co.za)  |

Kobana uthole **ithemphuleti yasimahla yesabelomali** namkha ukuthola iiluleko ezinengi ngokobana **ungayisebenzisa njani imalakho**, thintana **nomNyango wezeFundo yabaThengi we- FSCA**:

|  |  |
| --- | --- |
| **I-imeyila** |  CED.Consumer@fsca.co.za |
| **Iwebhusayidi** |  [www.FSCAmymoney.co.za](http://www.FSCAmymoney.co.za) |

**IsiKhungo sokuBulunga seSewula Afrika (South African Savings Institute (SASI))**

Ukufunda okunengi ngokobana **ungabulunga bunjani** thintana ne- SASI.

|  |  |
| --- | --- |
| **Umtato** |  011 269 3789 |
| **Inomboro yefeksi** |  086 552 7561 |
| **I-imeyila** |  info@savingsinstitute.co.za   |
| **Isiphande sendawo** |  19 Fredman Dr, Sandown, Sandton 2196 |
| **Isiphande seposi** |  PO Box 252, Bramley 2018 |
| **Iwebhusayidi** |  [www.savingsinstitute.co.za](http://www.savingsinstitute.co.za) |

© 2020 FSCA

UKUNGAZIBOPHELELI

*Ilwazi elimumethwe ngencwajaneni le linikelwa siPhathimandla esitjheje ukuziPhatha komKhakha wezeeMali (Financial Sector Conduct Authority (FSCA)) mayelana neminqopho yelwazi kwaphela. Ilwazi leli alisilo iseluleko sezomthetho, sakasiyazi namkha sezeemali. Nanyana kwenziwe eyoke imizamo netjhejo lokuqinisekisa bona okumumethweko kuqakathekile begodu kunembile, i- FSCA ayinikeli iinqinisekiso, iinthembiso namkha amawaranti mayelana nalokhu begodu ayamukeli isibopho sezomthetho namkha isibopho sokumumethweko namkha ukunemba kwelwazi elinikelweko, namkha sananyana ngiliphi ilahlekelo namkha umonakalo obangelweko ovela ngokunqophileko namkha ngokungakanqophi mayelana nokuthembela ekusetjenzisweni kwelwazi leli. Ngaphandle kwalapho ekutjhiwo ngenye indlela, ilungelo lomtloli walo loke ilwazi ngele- FSCA. Ayikho ingcenye yencwajana yelwazi le engakhiqizwa kabutjha namkha idluliselwe namkha isetjenziswe kabutjha namkha yenziwe itholakale ngananyana ngiyiphi indlela namkha ngananyana ngiziphi iimbikiindaba ngaphandle kwemvumo etloliweko ngaphambi kwe- Ofisi kamEluleki Zombelele wesiPhathimandla esitjheje ukuziPhatha komKhakha wezeeMali.*